b'\n_START_ARTICLE_\nB\xc3\xa9la Bart\xc3\xb3k\n_START_SECTION_\nBakgrunn\n_START_PARAGRAPH_\nBart\xc3\xb3ks far, B\xc3\xa9la Bart\xc3\xb3k den eldre, var direkt\xc3\xb8r for en landsbruksskole og spilte cello i et amat\xc3\xb8rorkester. Moren, Paula Bart\xc3\xb3k, f\xc3\xb8dt Voit, var l\xc3\xa6rerinne. Bart\xc3\xb3k hadde en ungre s\xc3\xb8ster ved navn Elza (f\xc3\xb8dt 1885). Etter farens tidlige d\xc3\xb8d i 1888 overtok moren oppdragelsen alene og gav Bart\xc3\xb3k hans f\xc3\xb8rste klaverundervisning. Fra 1893 fikk han musikk- og komposisjonsundervining i Bratislava. Fra 1899 studerte Bart\xc3\xb3k klaver og komposisjon i Budapest.\n_START_SECTION_\nMusiker\n_START_PARAGRAPH_\nBart\xc3\xb3k var interessert i folkemusikk og viet en stor del av livet sitt til \xc3\xa5 studere den ungarske og rumenske musikktradisjonen. I l\xc3\xb8pet av levetiden samlet han og utga omtrent 2000 folkemelodier. Bart\xc3\xb3ks egen musikk hadde ogs\xc3\xa5 sterk innflytelse fra harmonikk og spesielle rytmer hentet fra folkemusikken. Han var en religi\xc3\xb8s fritenker og ble unitar i 1916, da han traff p\xc3\xa5 unitarer mens han samlet folkemusikk i Transilvania. Hans s\xc3\xb8nn forble menighetsformann for en unitarisk kirke helt til sin d\xc3\xb8d. B\xc3\xa9la Bart\xc3\xb3k Unitarkirke i Budapest  er oppkalt etter komponisten._NEWLINE_Bart\xc3\xb3ks tidlige verker var influert av romantikere, blant andre Johannes Brahms, Franz Liszt og Richard Strauss. Senere verk var inspirert av franskmannen Claude Debussy._NEWLINE_Som mange andre i hans periode flyktet han fra nazismen og slo seg ned i USA i 1940._NEWLINE_Bart\xc3\xb3k fikk diagnosen leukemi, en form for kreft i 1944._NEWLINE_Han komponerte Solosonaten for fiolin for Yehudi Menuhin i 1944.'